I Hate It Here

"I Hate It Here" (בעברית: "אֲנִי שׂוֹנֵאת אֶת זֶה כָּאן") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-23 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.

 רקע 
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת  כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-19 באפריל הכריזה סוויפט בהפתעה על פרסומו של The Tortured Poets Department: The Anthology, אלבום המשך ל-The Tortured Poets Department. "I Hate It Here" הוכלל בגרסה זו כרצועה ה-23.

 כתיבה וניתוח מוזיקלי 
מגזין הרולינג סטון אמר שהשיר עוסק בילדה שגוננו עליה בילדותה שגדלה להיות "אאוטסיידרית" ומופנמת שבורחת "לגינות הסודיות" – "the secret garden in my mind". מגזין Salon כתב שהשיר עוסק בזה שנוסטלגיה היא בעצם "טריק של המוח" ("mind's trick") ושהיא לא אמיתית. העיתון USA TODAY תמך בטענה שהשיר עוסק בשקריות של הנוסטלגיה. מגזין TODAY כתב שהשיר עוסק בכך שסוויפט לא מרגישה שייכת במקום שהיא נמצאת בו, ובגלל זה היא צריכה לברוח ל"גינות הסודיות", ש"צריך מפתח כדי להיכנס אליהן ורק לה יש את המפתח" – אף אחד לא יכול להיכנס לעולם הדמיוני הזה שהיא בנתה לעצמה, חוץ ממנה.

מגזין ההוליווד ריפורטר אמר שהשיר עוסק בללכת ל"עולמות אחרים כדי לברוח, בין אם זה סרטים, מוזיקה, ספרים ואגדות כדי להתרחק מהמציאות. מגזין בילבורד כתב שהשיר עוסק בחיפוש אחר מקום לברוח אליו, לברוח ממציאות לא טובה.

בווג אוסטרליה נכתב ש-"I Hate It Here" מבטא את הלך הרוח של כל האלבום בכך שהוא עוסק בחיפוש של מקום פואטי, "עולם ישן" לברוח אליו. אך לבסוף סוויפט מבינה שהנוסטלגיה הזו שיש לה לעבר היא שקרית ושהיא לא הייתה מאושרת גם אם הייתה חיה בתקופה הזו. מגזין Her Campus כתב שסוויפט מביעה בשיר אי-נוחות מהמקום שהיא נמצאת בו, אז היא "מטיילת למקומות בדמיון שלה כדי להרגיש טוב יותר".

 ביקורות 
ב-6 באוקטובר 2025, מגזין הרולינג סטון דירג את כל שיריה של סוויפט לאחר יציאת האלבום The Life of a Showgirl והעניק ל-"I Hate It Here" את המקום ה-255. המגזין אמר שהשיר מתקשר עם השיר "The Lakes" של סוויפט שיצא בשנת 2020, כאשר שניהם מדברים על מקום לברוח אליו. המגזין בחר בשורה: "I'll save all my romanticism for my inner life" כאהובה עליו מתוך השיר.

מגזין Salon ציין את המשפט: "I'd say the 1830s but without all the racists and getting married off for the highest bid" כבעייתי בגלל המצב שבה הייתה ארצות הברית ב-1830, בעיקר עבדות האפרו-אמריקאיים. כאשר עיתונאים כתבו ש"אישה לבנה" כמו סוויפט שמבינה שנוסטלגיה זה לא משהו חלומי ורומנטי זה לא משהו שצריך לחגוג, הם ממשיכים ואומרים ש"רק אנשים לבנים מפנטזים על לחזור אחורה בזמן". בגלל המשפט הזה עיתונאים אפילו קראו לסוויפט "פמניסטית לבנה" ואמרו שאין לה את הזכות להגיב על דברים מסוימים בגלל צבע העור שלה. בתגובה, עיתונאים אחרים אמרו שסוויפט היא "אישה לבנה" ואלו החיים שלה, והיא כותבת מנקודת המבט שלה. גם העיתון USA TODAY הגיב על המהומה שנוצרה בעקבות השורה הזו: הם כתבו שבעוד שסוויפט התעסקה באופן פומבי בעניינים פוליטיים שונים, היא מעולם לא התייחסה לנושא של גזע, חוץ מבמקרה בודד בשנת 2020. המאמר הוסיף ואמר שכשסוויפט מדברת על עניינים פוליטיים קשה יותר למאזינים להזדהות עם מילותיה: "כל אחת יצאה עם נער וחוותה שברון לב של פרידה. הפרידה, הרצון לנקמה, אלו דברים שנפוצים בכל העולם, אבל כשסוויפט נכנסת לעניינים ספציפיים יותר, לא כל האנשים יזדהו". כותבת המאמר אמרה שכאישה לבנה שמקשיבה לשיר, היא לא שמעה שום בעיה, אך כשהיא שמעה דעות של אנשים שונים, היא הבינה איך זה עלול לפגוע.

USA TODAY המשיך ואמר שלמרות שהשיר מדבר על גזע, בצורה לא הכי מחושבת, זוהי לא משמעות השיר (משמעות השיר היא לא פוליטית), בניגוד לדוגמה לשיר "You Need to Calm Down" שיצא בשנת 2019 המדבר על הזכויות של הקהילה הגאה. נכתב גם שדווקא השורה הזו בשיר יכולה להראות צד טוב, שסוויפט מודעת לכך שהייתה גזענות בשנת 1830, והיא מסבירה את זה למעריציה. בנוסף נכתב במאמר שיכול להיות שסוויפט תשנה את השורה הזו, כמו שהיא עשתה עם השיר "Better than Revenge" שיצא בשנת 2010, כשסוויפט הקליטה אותו מחדש בשנת 2023 היא החליטה לשנות את אחת מהשורות בשיר. בנוסף, באותו מאמר נכתב גם שלפעמים העולם אוהב לבקר את מילותיה של סוויפט בפרט ושל זמרות בכלל, כאשר המאמר שאל: "אם זה היה בשיר של גבר, האם הקהל היה כועס כל כך? אני לא יודעת".

המגזין TODAY הציג מספר שורות מהשיר שבלטו בשבילו: "lunar valleys in my mind/ When they found a better planet/ Only the gentle survived", "I’ll save all my romanticism for my inner life/ And I’ll get lost on purpose/ This place made me feel worthless".

מגזין ההוליווד ריפורטר דירג את כל השירים באלבום המורחב The Tortured Poets Department: The Anthology, והעניק ל-"I Hate It Here" את המקום ה-21 מתוך 31. המגזין כתב שהשיר הוא מעין "המנון למתנתקים מהעולם". המגזין גם כתב שזה "אחד מהשירים העצובים ביותר באלבום". גם מגזין בילבורד דירג את כל 31 השירים מהאלבום והעניק ל-"I Hate It Here" את המקום האחרון. המגזין אומר לשיר חסר משהו מיוחד כדי לבלוט באלבום אך הוא מדגיש את השורה: "All you’ll ever be is my eternal consolation prize" כאחת מהשורות הטובות ביותר באלבום. מגזין Screen Rant דירג את השיר במקום ה-28 מתוך 31 השירים באלבום. מגזין Her Campus דירג את השיר במקום ה-28 מתוך 31 השיר באלבום, כאשר הכותבת כתבה שהמחרוזת שסוויפט ביצעה של השיר יחד עם "The Lakes" במהלך סיבוב ההופעות The Eras Tour הייתה אחת מהמחרוזות האהובות עליה ממה שסוויפט עשתה בסיבוב ההופעות, אבל היא הוסיפה ואמרה שהיא לא ממש אוהבת את השיר בפני עצמו – היא סיימה ואמרה שזה שיר טוב, אבל לא האהוב עליה.

 הופעות חיות 
סוויפט ביצעה את "I Hate It Here" במחרוזת על הפסנתר יחד עם השיר "The Lakes" מהאלבום Folklore שיצא בשנת 2020 במהלך הופעה בסיבוב ההופעות The Eras Tour. זוהי הפעם הראשונה שסוויפט הופיעה עם השיר הזה בלייב.

 מיקומי שיא 

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט